Sensorveiledning for Satslære 2B, rytmisk
MUS2270 – 10 studiepoeng

Allment
Informasjon om emnets innhold, læringsmål, undervisnings- og eksamensform m.m. finner du i emnebeskrivelsen:
https://www.uio.no/studier/emner/hf/imv/MUS2270/index.html

Karakterskala: A – F
https://www.uio.no/studier/eksamen/karakterskala/index.html

Sensorveiledning:
Med denne oppgaven gis studenten stor frihet med tanke på sjangervalg og oppgaveløsning. Det som sensoren skal vektlegge er gode harmoniske løsninger og fornuftig bruk av arrangeringsteknikker. Kreativitet og briljans skal belønnes, men dette kommer om notasjon, spillbarhet og arrangement først og fremst er på plass. Arrangementet skal klinge godt, og fungere i sin helhet fra start til slutt. Det er viktig at de forskjellige instrumentene brukes idiomatisk og godt. Det er bra med variasjon i instrumentasjon og orkestrering gjennom oppgaven.

Karakteren E
· God og fornuftig bruk av de arrangeringsteknikkene vi har gjennomgått; Spread voicings, Blokkharmonisering, Kvartklanger, Clusterakkorder, upper triads. – Kandidaten må kunne bruke noen av teknikkene som er gjennomgått på en korrekt måte.
· Gode harmoniske løsninger – Kandidaten skal kunne levere et arrangement som er harmonisk korrekt i grunnstrukturen – dvs. akkompagnementet i forhold til melodi.
· Instrumentasjon/klangbehandling – Kandidaten skal skrive spillbart for instrumentene. 
· Form – Arrangementet må ha en form i henhold til oppgaven.
· Notasjon – Notene skal være leselige og spillbare.

Karakteren D-C
· God og fornuftig bruk av de arrangeringsteknikkene vi har gjennomgått; Spreadvoicings, Blokkharmonisering, Kvartklanger, Clusterakkorder, upper triads. – Kandidaten må kunne bruke flere av teknikkene som er gjennomgått på en korrekt måte.
· Gode harmoniske løsninger – Kandidaten skal kunne levere et arrangement som er harmonisk korrekt og godt skrevet.  
· Instrumentasjon/klangbehandling – Kandidaten skal skrive spillbart for instrumentene og arrangementet skal tilstrebe en god balansering mellom instrumentene.
· Form – Arrangementet må ha en form i henhold til oppgaven. 
· Notasjon – Notene skal være leselige, spillbare og inneholde musiseringsinformasjon.



Karakteren B-A

· God og fornuftig bruk av de arrangeringsteknikkene vi har gjennomgått; Spreadvoicings, Blokkharmonisering, Kvartklanger, Clusterakkorder, upper triads. - Kandidaten skal vise at de behersker de fleste av teknikkene som har vært gjennomgått. Teknikkene bør brukes på en trygg og god måte og løfte kandidatens kreative idéer på en god måte. 
· Gode harmoniske løsninger – Kandidaten skal kunne levere et arrangement som er harmonisk korrekt og godt skrevet. Oppgavebesvarelsen bør inneholde større eller mindre reharmoniseringer som underbygger arret.
· Instrumentasjon/klangbehandling – Kandidaten skal skrive spillbart for instrumentene og arrangementet skal tilstrebe en god balansering mellom instrumentene. Oppgaven må gjerne varieres med bruk av muter og doblinger i lys av harmonikk, tetthet og dynamikk.
· Form – Arrangementet må ha en form i henhold til oppgaven. Det er bra med harmoniske grep i lys av storformen.
· Notasjon – Notene skal være leselige, spillbare og inneholde musiseringsinformasjon. Denne informasjonen skal stå i henhold til balanseringen av ensemblet, stil, uttrykk og dynamikk i arrangementet.

